**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Kritérium na vyhodnotenie ponúk:**

**Cenová prémia (marža) za 1 000 litrov paliva v EUR.**

Hodnotí sa najnižšia navrhovaná Cenová prémia za 1 000 litrov paliva v EUR uvedená v ponuke. Neuvedenie cenovej prémie v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cenovej prémie ponúk. Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky cenovej prémie, na prvom mieste poradia sa umiestni tá ponuka, ktorá bude obsahovať najnižšiu cenovú prémiu.

Ponuku uchádzača, ktorá sa umiestnila sa na prvom mieste v poradí, splnila požiadavky na predmet zákazky a podmienky účasti, t.j. úspešná ponuka, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej cenovej prémii viacerých uchádzačov, rozhoduje sa o poradí ponúk podľa nižšie uvedeného poradia:

**V prípade rovnakých návrhov na plnenie predmetného kritéria, t.j. rovnakej cenovej prémii viacerých uchádzačov, kedy nie je možné určiť úspešného uchádzača, budú vyzvaní tí uchádzači, medzi ktorými je potrebné určiť úspešného uchádzača, aby v lehote nie kratšej ako dva pracovné dni upravili svoje cenové prémie, prípadne potvrdili ich aktuálnu výšku. Úspešným sa stane uchádzač, ktorého cenová prémia bude nižšia. Tento postup sa môže aj opakovať. Verejný obstarávateľ počas plynutia lehoty na úpravu cenovej prémii neotvorí doručený návrh. Túto skutočnosť je možné jednoducho overiť prostredníctvom systémových logov, ktoré automaticky generuje informačný systém a ktorý je k dispozícii kontrolným orgánom*.***

**Návrh na plnenie kritérií**

Uchádzač vyplní prílohu č. 2 Štruktúrovaný rozpočet ceny, týchto súťažných podkladov a predloží ho v ponuke a zároveň vyplnení Cenovú prémiu v elektronickom ponukovom formulári v systéme JOSEPHINE, ktorý zodpovedá Štruktúrovanému rozpočtu ceny. Cenová prémia v elektronickom ponukovom formulári v systéme JOSEPHINE   
a Cenová prémia v Štruktúrovanom rozpočte ceny v prílohe č. 2 SP musia byť rovnaké. V prípade rozdielu platia ceny uvedené v Štruktúrovanom rozpočte ceny v prílohe č. 2 SP.

Uchádzačom navrhovaná cenová prémia za položku predmetu zákazky musí byť uvedená ako číselná hodnota v EUR, matematicky zaokrúhlená na tri desatinné miesta. Štruktúrovaný rozpočet ceny s uvedením cenovej prémie úspešného uchádzača sa stane súčasťou zmluvy uzavretej s úspešným uchádzačom.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE.